V Žiline sa postarajú aj o najťažších pacientov, deklaroval Čislák
TASR, 3. februára 2016 21:22
Bratislava/Žilina 3. februára (TASR) - Zdravotná starostlivosť je v žilinskej fakultnej nemocnici zabezpečená aj pre najvážnejších pacientov. Po dnešnej návšteve nemocnice to deklaroval minister zdravotníctva Viliam Čislák (nominant Smer-SD). Toho dnes lekári z Oddelenia anestéziológie a intenzívnej medicíny (OAIM) listom upozornili, že pacienti sú v ohrození.
"Na oddelení OAIM sú v súčasnosti dve lôžka. To znamená, že zdravotná starostlivosť je zabezpečená, čo sa týka akútnej zdravotnej starostlivosti," uviedol Čislák. Poukázal na to, že v prípade potreby sú pacientom pripravené pomôcť aj iné nemocnice v regióne. Situáciu v nemocnici chce osobne preveriť opäť vo štvrtok (4.2.).
"Vzhľadom na personálny stav v lôžkovej časti OAIM - nedostatočný počet kvalifikovaných a zaškolených zdravotných sestier - oznamujeme, že nie je možné zabezpečovať správne zdravotnú starostlivosť," píše sa v liste, ktorý zverejnila televízia Markíza. Podpísalo ho vyše 20 lekárov z oddelenia. Tvrdia, že pre pacientov treba mať pripravených aspoň osem postelí.
Prečítajte si aj:
VIDEO: Sestry a učitelia volajú po mimoriadnej schôdzi parlamentu
Situácia v zdravotníctve je podľa šéfky sesterských odborov alarmujúca, majú sa ňou preto zaoberať zákonodarcovia video
Novým sestrám chýba registrácia, upozorňuje komora
Komora si napríklad posvietila na sestry, ktoré prijali do prešovskej fakultnej nemocnice.
Čislák podáva pre tvrdenia o ohrození starostlivosti trestné oznámenie
Sestry, ktoré podľa ministra zdravotníctva skočili na lep svojim zástupkyniam, sú v tejto chvíli nezamestnané.
Najnovšie články v rubrike
Duchovní a veriaci v Bratislave si pripomenú výročie zvolenia pápeža
Slávnostná sv. omša pri tejto príležitosti sa uskutoční v utorok 28. júna o 17.00 h v Katedrále sv. Martina.
V Zámockom parku sa uskutoční Malacký piknik
Miestom je Zámocký park, kde samospráva pripravila program pre malých i veľkých
BRATISLAVA: Mestskí policajti hliadkujú na koňoch už aj v Sade J.Kráľa
Ide o opatrenie súvisiace s letnou turistickou sezónou, keďže tieto miesta obyvatelia i návštevníci hlavného mesta v lete intenzívnejšie navštevujú.